CELEX: 62008CN0308
Language: bg
Date: 2008-07-10 00:00:00
Title: Дело C-308/08: Иск, предявен на 10 юли 2008 г. — Комисия на Европейските общности/Кралство Испания

30.8.2008   
            
            
               BG
            
            
               Официален вестник на Европейския съюз
            
            
               C 223/37
            
         Иск, предявен на 10 юли 2008 г. — Комисия на Европейските общности/Кралство Испания
   (Дело C-308/08)
   (2008/C 223/59)
   Език на производството: испански
   Страни
   
      Ищец: Комисия на Европейските общности (представители: S. Pardo Quintillán и D. Recchia)
   
      Ответник: Кралство Испания
   Искания на ищеца
   
               —
            
            
               Да се установи, че Кралство Испания не е изпълнило задълженията си по Директива 92/43/ЕИО (1) на Съвета от 21 май 1992 г. за опазване на естествените местообитания и на дивата флора и фауна, съгласно тълкуването и с Решение на Съда от 13 януари 2005 г. по дело C-117/03 и с Решение на Съда от 14 септември 2006 г. по дело C-244/05, както и на задълженията, произтичащи от член 12, параграф 4 от посочената директива, във връзка с проекта за реконструкция на селския път от Villamanrique de la Condesa (Провинция Севиля) до El Rocio (Провинция Уелва).
            
         
               —
            
            
               да се осъди Кралство Испания да заплати съдебните разноски.
            
         Правни основания и основни доводи
   Комисията счита, че с изпълнението на проекта за реконструкция на селския път от Villamanrique de la Condesa (Провинция Севиля) до El Rocio (Провинция Уелва) без прилагане на свързаните с това подходящи мерки за защита Кралство Испания не е изпълнило задълженията си по Директива 92/43/ЕИО, съгласно тълкуването и с Решение на Съда от 13 януари 2005 г. по дело C-117/03 и с Решение на Съда от 14 септември 2006 г. по дело C-244/05, както и на задълженията, произтичащи от член 12, параграф 4 от посочената директива.
   
      (1)  ОВ L 206, стр. 7; Специално издание на български език, 2007 г., глава 15, том 2, стр. 109.